EkBass/fiwiki-20250220-pages-articles huggingface dataset:
Tigre (1747)

Tigre oli Espanjan laivaston vuonna 1747 vesille laskettu África-luokan kaksikantinen 74-tykkinen linjalaiva. == Valmistus == Alus tilattiin Havannasta, missä köli laskettiin 1. elokuuta 1746. Alus laskettiin vesille 17. joulukuuta 1747 ja otettiin palvelukseen 14. tammikuuta 1748. Virallisesti alus kuitenkin hyväksyttiin vasta seuraavana päivänä.Winfield et al 2023 s. 131-132 == Palvelus == Alus lähti Havannasta Ferroliin Andrés Reggion laivastossa, jonka muuta alukset olivat Vencedor, Leon, Invincible ja Nueva España. Laivasto saattoi yhdeksän rahtialuksen saattuetta, jonka lastina oli 22,5 miljoonaa hopeapesoa sekä elintarvikkeita. Se saapui 14. heinäkuuta 1749 Ferroliin, mistä alus siirrettiin tammikuussa 1752 Cartagenaan algerialaisia merirosvoja vastaan taistelleeseen Messian laivastoon. Kesäkuussa 1752 alus saapui Cádiziin Septentriónin kanssa saattaen kahta Havannasta aarteita ja elintarvikkeita kuljettanutta rahtialusta, jotka oli kohdattu Cabo São de Vicenten edustalla. Vuodesta 1752 alus etsi algerialaisia merirosvoja Cartagenan edustalta, kunnes se lähti 14. huhtikuuta 1761 Havannaan Aquilónin, Soberanon, Vencedorin, Conquistadorin ja Asian sekä fregatti Venganzan kanssa. Britannia valtasi Havannan 12. elokuuta 1762, jolloin alus vallattiin. Se liitettiin Britannian kuninkaallinen laivastoon nimellä HMS Tiger. Alus siirrettiin 1778 sairaalalaivaksi ja myytiin romutettavaksi 10. kesäkuuta 1784.Winfield 2007 s. 71 == Lähteet == * * === Viitteet === Luokka:África- luokan linjalaivat
Cassianus

Cassianus voi tarkoittaa seuraavia henkilöitä: * Cassianus Roomalainen, kristitty askeetti ja kirjailija * Cassianus Imolalainen, krisitty marttyyri * Cassianus Autunilainen, 300-luvun piispa
Sieppomonarkit

Sieppomonarkit (Stenostiridae) on varpuslintuihin kuuluva heimo. Heimon taksonominen asema on osittain epäselvä. DNA-tutkimusten perusteella siihen on liitetty lajeja, jotka ovat aikaisemmin kuuluneet sieppojen, kerttujen, monarkkien, ja viuhkojen (viuhkamonarkkien) heimoihin. Sieppomonarkkilajeja tavataan Saharan eteläpuoleisesta Afrikasta ja Kaakkois-Aasiasta. Useat heimon lajeista ovat värikkäitä ja ne elävät pensaikoissa ja metsissä. Niiden ravintoa ovat hyönteiset. BirdLifen luokituksen mukaan sieppomonarkkeihin kuuluu 4 sukua ja 9 lajia. ==Sieppomonarkkilajit== ===Töyhtömonarkit Elminia=== * Mustatöyhtömonarkki (Elminia albonotata) * Pikkutöyhtömonarkki (Elminia nigromitrata) * Sinitöyhtömonarkki (Elminia longicauda) * Tuhkatöyhtömonarkki (Elminia albicauda) * Valkovatsamonarkki (Elminia albiventris) ===Viitasiepot Culicicapa=== * Filippiinienviitasieppo (Culicicapa helianthea) * Viitasieppo (Culicicapa ceylonensis) ===Lajeja, joilla on oma sukunsa=== *Keijusieppo (Stenostira scita) *Keltavatsamonarkki (Chelidorhynx hypoxanthus) ==Lähteet== *
Aquilón (1754)

Aquilón oli Espanjan laivaston vuonna 1754 vesille laskettu 68-tykkinen Eolo- luokan kaksikantinen linjalaiva, joka kuului niin sanottuihin kahteentoista apostoliin. == Valmistus == Richard Roothin suunnittelema alus tilattiin 15. kesäkuuta 1752 Real Astillerolta Ferrolista, missä köli laskettiin kaksi päivää myöhemmin. Alus laskettiin vesille 10. maaliskuuta 1754 ja otettiin palvelukseen vielä vuoden lopulla päällikkönään Francisco Lastarria.Winfield et al 2023 s. 135 == Palvelus == Alus lähti 1. toukokuuta 1754 Ferrolista Orienten kanssa Cadiziin. Matkalla alus joutui myrskyyn, missä se vaurioitui. Joulukuussa alus siirrettiin korjattavaksi Malagaan ja saapui huhtikuussa 1755 Cadiziin. Alus ankkuroitiin reserviin Arsenal de la Carracaan, missä sen todettiin vuotavan ja aluksessa käytetyn puutavaran lahoavan nopeasti. Korjausten vuoksi alus oli telakalla elokuuhun. Vuonna 1759 sijoitettiin Cartagenaan taistelemaan algerialaisia merirosvoja vastaan Gutierre de Hevian laivueen mukana. Alus oli Algerian saarrossa kesäkuusta syyskuuhun 1760. Seitsenvuotista sotaa, joka oli alkanut vuonna 1756, käytiin Euroopassa ja siirtomaissa Britannian ja Ranskan välillä. Espanjan kuningas Kaarle III julisti sodan Britannialle ja sen liittolaiselle Portugalille.Winfield et al 2023 s. 30 Aquilón ja 70-tykkinen Soberano lähtivät 4. maaliskuuta 1761 Cartagenasta ja saapuivat Cádiziin 24. maaliskuuta kuljettaen 650 miestä Aragonin jalkaväkirykmentin II pataljoonasta. Cádizissa alukset liitettiin 70-tykkisten Tigren, joka oli Gutierre Guido de Hevia y Valdésin lippulaiva, ja Vencedorin sekä 60-tykkisten Asían ja Conquistadorin muodostamaan osastoon, joka lähti 14. huhtikuuta Havannaan. Lisäksi osastossa oli fregatti Venganza. Osasto saapui 30. kesäkuuta määränpäähänsä käytyään Puerto Ricossa ja Santiago de Cubassa.Winfield et al 2023 s. 136-137 Osaston ollessa Havannassa kaupungissa puhkesi keltakuume-epidemia, joka kesti vuoteen 1761 ja surmaten 1 800 henkeä aluksilta ja sotilaista. Osasto joutui 6. kesäkuuta 1762 Havannanlahdella amiraali George Pollockin johtaman Britannian kuninkaallinen laivaston 53 aluksen laivaston ja 25 000 sotilaan yllättämiksi.Corbett s. 265 Aquilónin päällikkö markiisi de González Vicente González-Valor y Bassecourt sai surmansa puolustaessaan El Morron linnaketta, jolloin aluksen päälliköksi tuli Diego Argote. Alus sai määräyksen siirtyä 9. kesäkuuta Reglan ja Guanabacoan lahdelle. Britit osuivat 24. kesäkuuta alukseen 78 kertaa. Havannan antautuessa alus joutui 13. elokuuta brittien hallintaan. === HMS Moro === Alus lunastettiin 15. kesäkuuta 1764 kuninkaalliselle laivastolle, jolloin se sai nimen HMS Moro. Alusta ei kuitenkaan otettu palvelukseen. Aluksen kunto tarkistettiin 6. kesäkuuta 1769 ja amiraliteetti antoi 14. kesäkuuta määräyksen aluksen romuttamisesta. Romutus saatiin päätökseen Portsmouthissa 18. heinäkuuta 1770. Aluksen alkuperäinen nimi oli palautettu jossain vaiheessa ennen romuttamisen päättymistä.Winfield 2007 s. 71 == Lähteet == * * * === Viitteet === Luokka:Reales Astilleros de Esteiro Luokka:Eolo-luokan linjalaivat
Madison Bowey

Madison Bowey (s. 22. huhtikuuta 1995 Winnipeg, Manitoba, Kanada) on kanadalainen jääkiekkoilija. Hän on pelipaikaltaan puolustaja ja laukoo oikealta. Washington Capitals varasi Boweyn 53. pelaajana NHL:n varaustilaisuuden 2013 toisella kierroksella. 7. helmikuuta 2018 mennessä Bowey on pelannut NHL:n runkosarjassa 45 ottelua, joissa on kerännyt 12 syöttöpistettä. ==Lähteet== * https://www.nhl.com/player/madison-bowey-8477474 * Luokka:Kanadalaiset jääkiekkoilijat Luokka:Vancouver Canucksin pelaajat Luokka:Washington Capitalsin varaamat pelaajat Luokka:Vuonna 1995 syntyneet Luokka:Elävät henkilöt
Curling talviolympialaisissa 2018 – sekaparikilpailu

Talviolympialaisten 2018 curlingin sekaparikilpailu järjestettiin Gangneungin curling-keskuksessa. Kilpailun alkusarjaan osallistui kahdeksan maata, joista neljä eteni loppukilpailuun. ==Joukkueet== Kaitlyn Lawes John Morris Wang Rui Ba Dexin Oona Kauste Tomi Rantamäki Kristin Skaslien Magnus Nedregotten Anastasia Brizgalova Aleksandr Krušelnitski Jang Hye-ji Lee Ki-jeong Jenny Perret Martin Rios Rebecca Hamilton Matt Hamilton ==Alkusarjan sijoitukset== Joukkue Urheilijat Voitetut päät Hävityt päät Tyhjät päät Varastetut päät Heitto % Kaitlyn Lawes / John Morris 6 1 52 26 29 20 0 9 80 % Jenny Perret / Martin Rios 5 2 45 33 29 26 0 10 71 % 4 3 36 44 26 27 1 7 67 % Wang Rui / Ba Dexin 4 3 47 42 27 27 1 6 72 % Kristin Skaslien / Magnus Nedregotten 4 3 39 43 26 25 1 8 74 % 2 5 42 47 26 26 1 7 67 % Rebecca Hamilton / Matt Hamilton 2 5 37 43 26 25 0 9 74 % Oona Kauste / Tomi Rantamäki 1 6 35 53 23 29 0 6 67 % ==Alkusarjan tulokset== ==Pudotuspelit== ==Lopputulokset== Lopputulokset:https://www.olympic.org/pyeongchang-2018/results/en/curling/final- standings-mixed-doubles.htm Sija Joukkue 4 5 6 7 DSQ ==Lähteet== ==Aiheesta muualla== * Virallinen sivusto Luokka:Curling talviolympialaisissa 2018
Naurun sisällissota

Naurun sisällissota oli aseellinen konflikti Naurun kahdentoista heimon välillä vuosina 1878–1888. Sodassa kuoli 500 ihmistä, eli kolmasosa maan senaikaisesta asukasluvusta. == Sota == Sota alkoi hääjuhlan aikana, kun keskustelu etiketistä muuttui kiihkeäksi väittelyksi ja yksi katsojista ampui nuorta päällikköä pistoolilla. Nuoren johtajan kuoleman kostaminen oli selkeä seuraus naurulaisessa kulttuurissa. Heimot kantoivat kaunaa samanlaisista tapahtumista, mutta tällä kertaa kaikilla heimoilla oli tuliaseita pahentamassa konfliktia. Lisäksi ulkomaalaiset rangaistusvangit ja valaanpyytäjät olivat kiristäneet naurulaisten hermoja. Muutamat kuolonuhreja vaatineet ammunnat johtivat sotaan. Alkoi eräänlainen sissisota. Juopuneet ampuivat toisiaan vahingossa ja murtautuivat vihollisten kotiin ampuen kaikkea, joka näytti liikkuvan. Naisia ja lapsia teurastettiin. == Saksaan liittäminen ja sodan loppu == Sota ei auttanut saaren kopratuotantoa tai saksalaisia kauppiaita, jotka olivat perustaneet saarelle kookosistutuksia ja muuta maataloustuotantoa. Koska saaren poliittinen tilanne vaikutti saksalaisten siellä olevaan toimintaan, Saksan viranomaiset ehdottivat, että Saksan ottaisi saaren haltuunsa. Nauru liitettiin Saksaan 16. huhtikuuta 1888, jolloin myös kiellettiin aseet ja alkoholi. Samana vuonna 1. lokakuuta saksalainen sotalaiva SMS Eber, jolla oli 87-miehinen miehistö, lähti Naurun rannikolta. Aseistautuneet saksalaiset merimiehet tapasivat William Harrisin kanssa ja lähtivät ensimmäisten eurooppalaisten uudisasukkaiden kanssa. Aamulla 2. lokakuuta saksalaiset pidättivät heimopäällikköjä ja pitivät liittämisseremonian. Saksan viranomaiset julistivat, että jos kaikkia aseita ja sotatarvikkeita ei tuotaisi saksalaisille yhdessä päivässä, heimopäälliköt teloitettaisiin. Naurulaiset toivat yhteensä 756 asetta ja tuhansia ammuksia lopettaen verisimmän heimosodan Naurun historiassa. == Seuraukset == Naurun liittäminen Saksaan pelasti sen itsetuholta, ja naurulaiset menettivät määräysvallan saarestaan ja kohtalostaan 80 vuodeksi. Saksan liiton jälkeen kuningas Aweida otti vallan Naurussa. Vuonna 1914 Saksa menetti Naurun hallinnan verettömässä siirrossa Australialle. == Lähteet == * http://militaryhistorynow.com/2013/02/18/the-nauru-war-the-smallest-conflict- in-history/ Luokka:1800-luvun sodat Luokka:Naurun historia Luokka:Sisällissodat
Timo Suvanto

Timo Suvanto (s. 30. elokuuta 1941 Lapua) on suomalainen kuvanveistäjä. Suvanto kävi useita taidekursseja vuosina 1967–1972. == Julkisia veistoksia == *Vapauden pylväät, 1994, Laurilan puisto, Lapua. *Simpukkaveistos, 2002, Närpiö. *Äyräpään taistelun muistomerkki (myös nimellä Nurmon taistelijan muistomerkki), 1999, Nurmo, Seinäjoki. *Yhteinen Tuska -Patruunatehtaan räjähdyksen muistomerkki, 1985, Lapua *Uskon ja tiedon lippaat -Lauri Ingmanin muistomerkki, 2009, Teuva. *Kirkonrakentaja Antti Hakolan muistomerkki, 1998, Alahärmä, Kauhava. *Esko Nikkarin muistomerkki, 2015, Lapua *Vuosalmen musta enkeli, 2020, Peräseinäjoki, Seinäjoki. *Taivaan portti, Nurmo, Seinäjoki. === Valokuvia julkisista veistoksista === Tiedosto:Timo Suvanto Yhteinen tuska - Patruunatehtaan räjähdyksen muistomerkki 1985.jpg|Yhteinen tuska (Lapuan patruunatehtaan räjähdyksen uhrien muistomerkki), 1985, Lapua. Tiedosto:Vapaudenpatsas by Timo Suvanto.JPG|Vapauden pylväät, Lapua, 1994. Tiedosto:Nurmon taistelijan muistomerkki by Timo Suvanto.JPG|Äyräpään taistelun muistomerkki (Nurmon taistelijan muistomerkki), Seinäjoki, 1999. Tiedosto:Timo Suvanto Enkeli patsas 2015.JPG|Enkelipatsas, Espoo, 2015. Tiedosto:Esko Nikkarin muistomerkki by Timo Suvanto.JPG|Esko Nikkarin muistomerkki, Lapua, 2015. Tiedosto:Antti_Hakolan_muistomerkki_by_Timo_Suvanto.JPG| Kirkonrakentaja Antti Hakolan muistomerkki, Kauhava, 1998. Tiedosto:Uskon ja tiedon lippaat by Timo Suvanto.JPG|Uskon ja tiedon lippaat, Teuva, 2009. Tiedosto:Vuosalmen musta enkeli by Timo Suvanto.JPG|Vuosalmen musta enkeli, Seinäjoki, 2020. Tiedosto:Taivaan portti by Timo Suvanto.JPG|Taivaan portti, Seinäjoki. ==Lähteet== Luokka:Suomalaiset kuvanveistäjät Luokka:Vuonna 1941 syntyneet Luokka:Elävät henkilöt
Viipurin Taiteilijaseura

__NOTOC__ Viipurin Taiteilijaseura on Suomessa toimiva valtakunnallinen taiteilijoiden yhdistys, joka on perustettu 1930 Viipurissa. Seuran eri puolilla Suomea asuvat nykyjäsenet ovat enimmäkseen toisen ja kolmannen polven karjalaisia. Seura edistää viipurilaisuuden ja karjalaisuuden perintöä kuvataiteessa. Seuran jäsenistä vielä muutama on syntynyt luovutetussa Karjalassa. Jäsenet ovat kuvataiteen eri alueiden edustajia. Näyttelyitä järjestettiin alkuun Viipurissa ja sotien jälkeen eri puolilla Suomea. Viipurin Taiteilijaseuran aloitteesta syntyi 1938 perustettu valtakunnallinen Suomen Kuvaamataiteilijain Liitto, eli nykyinen Suomen Kuvataidejärjestöjen Liitto ry. == Historia == Viipurin Taiteilijaseura perustettiin syyskuun 5. päivänä 1930 Viipurissa, Pyöreässä Tornissa. Seuran ensimmäinen puheenjohtaja oli kirjailija, taidemaalari ja kulttuuritoimittaja Viljo Kojo, jonka 30-vuotinen toiminta seuran johdossa oli yhdistykselle perustavanlaatuista. 1930-luku kokonaisuudessaan merkitsi Viipurin taiteilijaseuran aseman vakiinnuttamista. Esimerkkeinä taiteen kentän suunnannäyttäjistä olivat taiteilijaseuran jäsenet, taidemaalari Väinö Rautio Pro Natura -ryhmän välityksellä sekä taidemaalari, professori Unto Pusa. Talvisodan seurauksena Viipuri menetettiin ja seuran jäsenistö joutui evakkoon. Toiminta jatkui tästä huolimatta. Välirauhan aikana pidettiin näyttely Helsingissä ja vuonna 1943 näyttely takaisin vallatussa Viipurissa, joka jäi viimeiseksi näyttelyksi seuran syntymäkaupungissa. Sotien jälkeen suurin osa jäsenistä siirtyi Helsinkiin, josta tuli seuran uusi kotipaikka. Sotien jälkeen Taiteilijaseura on toiminut koko luovutetun alueen taiteilijoiden yhdyssiteenä ja foorumina. Taiteellisista ja ammatillisista pätevyysvaatimuksista on pidetty kiinni. ==== Seuran varhaisvuosien taiteellisia vaikuttajia ==== Viipurin Taiteilijaseuran jäseninä on vaikuttanut ja vaikuttaa paljon maineikkaita taiteilijoita ja taiteen kentän suunnannäyttäjiä. Niin Viipuri, kuin Karjalan muut seudut, Laatokka, Sortavala, Terijoki, Kuokkala, Käkisalmi, Suursaari ja Imatra mm. ovat innoittaneet taiteilijoita. Myös Viipurin kaupungin genius loci, paikan henki, kiehtoi lukuisia taidemaalareita, heistä esimerkkinä mainittakoon Kalle Kuutola, Väinö Kunnas, Lauri Välke, Olli Miettinen ja Väinö Kamppuri. Seuran Viipurissa vaikuttaneita taiteilijoita olivat mm. Eva Cederström, Aimo Kanerva ja kuvanveistäjä, professori Aimo Tukiainen. Viimeksi mainittu on tunnettu myös Oriveden Purnussa käynnistämästään näyttelytoiminnasta. Viipurin Taiteilijaseuran menneitä vaikuttajia ovat olleet myös Mikko Hovi, Erkki Tanttu, Aukusti Tuhka ja Viljo Savikurki. == Lähteet == *Viljo Kojo – Karjalainen kulttuurivaikuttaja. Toim. Timo Huusko. Viipurin Taiteilijaseura, 2010 ISBN 978-952-92-7740-7 *Sihvo, Hannes: Kojo, Viljo (1891–1966) *Leo Rajama 1899-1985 / Etelä-Karjalan taidemuseo-Kaakkois-Suomen aluetaidemuseo / Marjatta Räsänen. Grafimill Oy 2005 ===Viitteet=== ==Aiheesta muualla== * Viipurin Taiteilijaseuran verkkosivut Luokka:Viipurilaiset yhdistykset Luokka:Suomalaiset taiteilijaseurat
It’s Mashed Potato Time

It’s Mashed Potato Time on yhdysvaltalaisen laulajan Dee Dee Sharpin ensimmäinen studioalbumi. Albumi julkaistiin vuonna 1962. ==Kappaleet== # Gravy for My Mashed Potatoes – 2.05 # Slow Twistin’ – 2.30 # Gee – 2.15 # Two Loves – 2.38 # One Hundred Pounds of Clay – 2.15 # Eddie, My Love – 2.25 # Mashed Potato Time – 2.27 # Dee Dee, Be My Girl – 2.18 # I Sold My Heart to the Junkman – 2.21 # Remember You’re Mine – 2.47 # Hurry On Down – 1.58 # Splish-Splash – 2.27 ==Lähteet== Luokka:Dee Dee Sharpin albumit Luokka:Vuoden 1962 esikoisalbumit
Besame

Besame on bulgarialaisen pop-folk -laulaja Andrean single, joka julkaistiin 25. joulukuuta 2014. Kappaleella vierailee Benny Blaze ja Ronny Dae. == Lähteet == == Aiheesta muualla == * Virallinen YouTube-video Luokka:Vuoden 2014 kappaleet Luokka:Andrean kappaleet
Kemijoen vesistö

Kemijoen vesistö (vesistöaluetunnus 65) on Suomen päävesistöalue, jonka laskujoki Kemijoki laskee Perämereen. Vesistöalueen pinta-ala on 51 127,28 neliökilometriä, josta 49 467,38 neliökilometriä kuuluu Suomelle, 27 neliökilometriä Norjalle ja 1 633,9 neliökilometriä Venäjälle. Alueen järvisyys on 4,3 %. Vesistöalueen ensimmäisessä jakovaiheessa on seuraavat alueet tai valuma-alueet. Sisennys tarkoittaa luettelossa sitä, että vesistöalue laskee tai yhtyy ylempänä sijaitsevaan vesistöalueeseen. Samalle tasolle sisennetyt vesistöalueet laskevat kaikki yläpuoliseen vesistöalueeseen vastaavassa järjestyksessä niin, että ylin yhtyy lähempänä alajuoksua : * Ala- Kemijoen alue (65.1) :* Keski-Kemijoen alue (65.2) ::* Ala-Ounasjoen alue (65.5) :::* Ylä-Ounasjoen valuma-alue (65.6) ::* Raudanjoen valuma-alue (65.7) ::* Kemijärven–Pelkosenniemen alue (65.3) :::* Kitisen alue (65.8) ::::* Luiron valuma-alue (65.9) :::* Ylä-Kemijoen valuma-alue (65.4) == Katso myös == * Luettelo Suomen vesistöistä == Lähteet == == Aiheesta muualla == * Vesistöennusteet: Kemijoen vesistö, vesi.fi *
Iijoen vesistö

Iijoen vesistö (vesistöaluetunnus 61) on Suomen päävesistöalue, jonka laskujoki Iijoki laskee Perämereen. Vesistöalueen pinta-ala on 14190,68 neliökilometriä. Alueen järvisyys on 5,67 %. Vesistöalueen ensimmäisessä jakovaiheessa on seuraavat alueet tai valuma-alueet. Sisennys tarkoittaa luettelossa sitä, että vesistöalue laskee tai yhtyy ylempänä sijaitsevaan vesistöalueeseen. Samalle tasolle sisennetyt vesistöalueet laskevat kaikki yläpuoliseen vesistöalueeseen vastaavassa järjestyksessä niin, että ylin yhtyy lähempänä alajuoksua : * Iijoen alaosan alue (61.1) :* Siuruanjoen valuma-alue (61.4) :* Livojoen valuma-alue (61.5) :* Iijoen keskiosan alue (61.2) ::* Korpijoen valuma-alue (61.7) ::* Iijoen yläosan valuma-alue (61.3) :::* Kostonjoen valuma-alue (61.6) == Katso myös == * Luettelo Suomen vesistöistä == Lähteet == == Aiheesta muualla == * Vesistöennusteet: Iijoen vesistö, vesi.fi *
Isoholma

Isoholma eli Teijonsaari () on saari Salon kaupungissa Teijon edustalla. Isoholma sijaitsee Halikonlahdella Teijonselän eteläpuolella. Isoholman pohjoispäässä on laavu ja eteläpäässä nuotiopaikka. Saaren länsirannalla on pieni Malmviikinlahti. Isoholma on metsähallituksen omistuksessa. Vuodesta 2015 lähtien saari on kuulunut Teijon kansallispuistoon. ==Lähteet== Luokka:Salon saaret Luokka:Teijon kansallispuisto Luokka:Perniö
Teheranin metro

Teheranin metro (, Metro-ye Tehrān) on metrojärjestelmä Iranin pääkaupungissa Teheranissa. Metron ensimmäinen osa avattiin vuonna 1999. Järjestelmä koostuu seitsemästä linjasta. Ensimmäisen metrolinjan lounainen haara uudelleennimettiin linjaksi kahdeksan, jonka laajennuksen myötä avautui yhteys Imaami Khomeinin kansainväliselle lentoasemalle elokuussa 2017. == Galleria == Tiedosto:Subway-train-interior.jpg Tiedosto:Tehran-Rahahan-Subway- Station-1.jpg Tiedosto:2 Tehran Metro 2019.jpg Tiedosto:1 Tehran Metro 2019.jpg Tiedosto:Tehran Metro Workers 2019 12.jpg ==Lähteet== == Aiheesta muualla == Metro Luokka:Iranin metroliikenne
Alkaioksen säkeistö

Alkaioksen säkeistö (Alkaioksen stroofi) on antiikin kreikkalaisesta metriikasta peräisin oleva lyyrinen runosäkeistö. Se on saanut nimensä runoilija Alkaioksesta. Hänen lisäkseen sitä käyttivät muun muassa Sapfo sekä roomalaisessa runoudessa Horatius. == Kaava == Säkeistön kaava on ( = lyhyt tavu, = pitkä tavu, = anceps eli lyhyt tai pitkä tavu): : (hendekasyllabus alcaicus alc11) : (hendekasyllabus alcaicus alc11) : (enneasyllabus alcaicus alc9) : (dekasyllabus alcaicus alc10) == Esimerkkejä == Alkaios, fragmentin 326 alku: : : : : : : : : :asynnetēmmi tōn anemōn stasin· :to men gar enthen kyma kylindetai, :to d᾽ enthen, ammes d᾽ on to messon :naï forēmmetha syn melainai :kheimōni mokhthentes megalōi mala· :per men gar antlos istopedan ekhei, :laifos de pan zadēlon ēdē, :kai lakides megalai kat auto· :En tuulten suuntaa tuntea koito voi :päin hyöky vyöryy, tuolta ja täältä lyö. :Nyt meitä kantaa musta laiva :päin ajelehtien merta aavaa, :pois myrsky paiskoo, syöverin suuhun vie. :Jo tulva huuhtoo, lyö yli tuhtopuun; :jo rikki purjeet myrsky raastaa; :suuria vain repaleita roikkuu.Alkaios 46 A. Teoksessa Horatius, Oodit, oodin Postumukselle alku: :Eheu fugaces, Postume, Postume, :labuntur anni nec pietas moram :rugis et instanti senectae :adferet indomitaeque morti,Q. Horatius Flaccus (Horace): Carmina 2.14. :Ah, vuosi vaihtuu, Postumus, Postumus, :pois aika vierii, hurskaus jaksa ei :vanhuutta vaihtaa eikä poistaa :kuoleman jäistä ja hyistä uhkaa.Horatius: Oodit II.14.1–4. Teoksessa == Lähteet == Luokka:Kreikkalainen metriikka Luokka:Runomitat
Glykoneus

Glykoneus (, ) on antiikin kreikkalaisesta metriikasta peräisin oleva lyyrinen runosäe, yksi niin kutsutuista aiolialaisista säkeistä. Se on saanut nimensä runoilija Glykonista. == Kaava == Glykoneus-säkeessä on kahdeksan tavua. Säkeen kaava on ( = lyhyt tavu, = pitkä tavu, = anceps eli lyhyt tai pitkä tavu): : == Esimerkkejä == Sapfo, 94.6 LP (= Lobel & Page): : :tan d᾽ e|gō tad᾽ amei|boman : Sapfo, 94.7 LP: : :khairois᾽ | erkheo ka|methen : Alkaios, 357 LP: : :marmai|rei de megas | domos : Anakreon, 358.2 LP: : :ballōn | khrysokomēs | Erōs : Catullus, 64.5–8: :o La|tonia, ma|ximi :magna | progenies | Iovi :quam ma|ter prope De|liam :depo|sivit oli|vam : : : : == Lähteet == Luokka:Kreikkalainen metriikka Luokka:Runomitat
Hagesichoreus

Hagesichoreus on antiikin kreikkalaisesta metriikasta peräisin oleva lyyrinen runosäe, yksi niin kutsutuista aiolialaisista säkeistä. Sen nimi viittaa johonkin Hagesikhora-nimiseen naiseen. Hagesichoreus-säkeessä on kahdeksan tavua. Säkeen kaava on ( = lyhyt tavu, = pitkä tavu, = anceps eli lyhyt tai pitkä tavu): : Hagesichoreus voidaan nähdä hipponacteus-säkeen alkutavua lyhyempänä muotona. == Lähteet == Luokka:Kreikkalainen metriikka Luokka:Runomitat
Hipponacteus

Hipponacteus (hipponakteus) on antiikin kreikkalaisesta metriikasta peräisin oleva lyyrinen runosäe, yksi niin kutsutuista aiolialaisista säkeistä. Se on saanut nimensä runoilija Hipponaksista. Hipponacteus-säkeessä on yhdeksän tavua. Säkeen kaava on ( = lyhyt tavu, = pitkä tavu, = anceps eli lyhyt tai pitkä tavu): : Toine lyyrinen säe hagesichoreus voidaan nähdä hipponacteuksen alkutavua lyhyempänä muotona. == Lähteet == Luokka:Kreikkalainen metriikka Luokka:Runomitat
Sapfon säkeistö

Sapfon säkeistö (sapfinen säkeistö, Sapfon stroofi) on antiikin kreikkalaisesta metriikasta peräisin oleva lyyrinen runosäkeistö. Se koostuu neljästä säkeestä: kolmesta sapphicuksesta ja yhdestä adoneuksesta. Säkeistö on saanut nimensä runoilijatar Sapfosta, joka käytti sitä tunnetuimmissa runoissaan. == Kaava == Säkeistön kaava on ( = lyhyt tavu, = pitkä tavu, = anceps eli lyhyt tai pitkä tavu): : (sapphicus) : (sapphicus) : (sapphicus) : (adoneus) == Esimerkkejä == Sapfo, alku hymnistä Afroditelle:Sapfo: ”Hymni Afroditelle” 1–8. Teoksessa : : : : : : : : :Poikilothron āthanat' Afrodīta, :pai Dios, doloploke, lissomai se :mē m' asaisi mēt' oniaisi damna, :potnia, thȳmon. :alla tyid᾽ elth᾽, aipota katerōta :tas emas aydōs aioisa pēlgi :eklyes patros de domon lipoisa :khrȳsion ēlthes :Afrodite, Zeun tytär, juonimieli, :kirjohuntu, oi ikinuori, pyydän, :ettet ilkkuin mieltäni murra murhein, :valtias ylhä. :Tänne saavu, jos sinä hennon äänen :kuulit kaukaa, mieltäni aina noutain, :kultavaunuin matkasit maahan, jättäin :taattosi linnan. Horatius, Oodit, alku oodista ”Lyyralle”:Horatius: Oodit I.32.1–12. Teoksessa :Poscimur. si quid vacui sub umbra :lusimus tecum, quod et hunc in annum :vivat et pluris, age dic Latinum, :barbite, carmen, :Lesbio primum modulate civi, :qui ferox bello tamen, inter arma :sive iactatam religarat udo :litore navim, :Liberum et Musas Veneremque et illi :semper haerentem puerum canebat :et Lycum nigris oculis nigroque :crine decorum.Q. Horatius Flaccus (Horace): Carmina 1.32. :Kansa vaatii taas. – Iloks iltahetken :kerta soimaan jos ikilaulu syntyi, :niin sa kanssain taas runo roomalainen :luo, jalo lyyra. :Kansalainen maan ihanan ja uljaan :Lesboksen sua niin sulokielin soitti. :Konsa surmatyö sodan kauhukauden :vain levon salli, :öistä rakkauden ylistäin hän lauloi, :unten Lycustaan ihanaista palvoi, :tuota kaunoisaa, joll' on tukka tumma, :yön syvät silmät. == Lähteet == Luokka:Kreikkalainen metriikka Luokka:Runomitat
Telesilleus

Telesilleus on antiikin kreikkalaisesta metriikasta peräisin oleva lyyrinen runosäe, yksi niin kutsutuista aiolialaisista säkeistä. Se on saanut nimensä runoilijatar Telesillasta. == Kaava == Telesilleus-säkeessä on seitsemän tavua. Säkeen kaava on ( = lyhyt tavu, = pitkä tavu, = anceps eli lyhyt tai pitkä tavu): : == Esimerkkejä == Telesilla, PMG 717: : : :had' Artemis, ō korai, :feugoisa ton Alfeon : : == Lähteet == Luokka:Kreikkalainen metriikka Luokka:Runomitat
Pertti Kaijanlaakso

Pertti Juhani Kaijanlaakso (3. elokuuta 1949 Helsinki – 1. tammikuuta 2018) oli suomalainen nyrkkeilijä.Rantala & Siukonen, s. 191 Hän osallistui vuoden 1974 MM-kilpailuihin raskaassa keskisarjassa ja voitti ensimmäisessä ottelussa Zairen Ibelo Mowanen kehätuomarin keskeytyksellä toisessa erässä mutta antoi luovutusvoiton Neuvostoliiton Oleg Karatajeville.Lounasheimo, s. 752 Vuoden 1973 EM-kilpailuissa hän hävisi ensimmäisellä kierroksella Alankomaiden Sjeng Verstappenille.Lounasheimo, s. 773 Hän voitti Pohjoismaiden-mestaruuden keskisarjassa 1970 ja raskaassa keskisarjassa 1974 sekä Suomen-mestaruuden keskisarjassa 1970, raskaassa sarjassa 1973 ja raskaassa keskisarjassa 1974.Lounasheimo, s. 778, 783–785 Kaijanlaakso aloitti nyrkkeilyharrastuksen kymmenvuotiaana ja menestyi jo nuorten sarjoissa 1960-luvun lopulla. Vuonna 1970 hänet palkittiin Ville-patsaalla Suomen parhaana nyrkkeilijänä. Hän edusti Torpan Poikia. == Lähteet == * * === Viitteet === Luokka:Suomalaiset nyrkkeilijät Luokka:Vuonna 1949 syntyneet Luokka:Vuonna 2018 kuolleet
Taasianjoen vesistö

Taasianjoen vesistö (vesistöaluetunnus 15) on Suomen päävesistöalue, jonka laskujoki Taasianjoki laskee Suomenlahteen. Vesistöalueen pinta-ala on 530,3 neliökilometriä. Alueen järvisyys on 0,46 %. == Yleistä == Vesistöalueen kolmannessa jakovaiheessa on seuraavat alueet tai valuma-alueet. Sisennys tarkoittaa luettelossa sitä, että vesistöalue laskee tai yhtyy ylempänä sijaitsevaan vesistöalueeseen. Samalle tasolle sisennetyt vesistöalueet laskevat kaikki yläpuoliseen vesistöalueeseen vastaavassa järjestyksessä niin, että ylin yhtyy lähempänä alajuoksua : * Taasianjoen alaosan alue (15.001) :* Särkijärvibäckenin valuma-alue (15.009) :* Taasianjoen keskiosan alue (15.002) ::* Lappbäckenin valuma-alue (15.005) ::* Taasianjoen yläosan alue (15.003) ::::* Taasianojan valuma-alue (15.004) ::::* Kaalijoen valuma-alue (15.008) :::* Finnbackbäckenin valuma-alue (15.006) :::* Nurmiojan valuma-alue (15.007) == Katso myös == * Luettelo Suomen vesistöistä == Lähteet == == Aiheesta muualla == * Vesistöennusteet: Taasianjoen vesistö, vesi.fi *
Koskenkylänjoen vesistö

Koskenkylänjoen vesistö (vesistöaluetunnus 16) on Suomen päävesistöalue, jonka laskujoki Koskenkylänjoki laskee Suomenlahden Pernajanlahteen Pernajassa. Vesistöalueen pinta-ala on 895,25 neliökilometriä ja sen järvisyys on 4,42 %. == Yleistä == === Vesistöalueen sijainti === Koskenkylänjoen vesistö sijaitsee Uudellamaalla, Kymenlaaksossa ja sen latva-alueet ulottuvat Päijät-Hämeeseen. === Vesistöalueen jako === Vesistöalueen kolmannessa jakovaiheessa on seuraavat alueet tai valuma-alueet. Sisennys tarkoittaa luettelossa sitä, että vesistöalue laskee tai yhtyy ylempänä sijaitsevaan vesistöalueeseen. Samalle tasolle sisennetyt vesistöalueet laskevat kaikki yläpuoliseen vesistöalueeseen vastaavassa järjestyksessä niin, että ylin yhtyy lähempänä alajuoksua : * Koskenkylänjoen alaosan alue (16.001) :* Ålhusbäckenin valuma-alue (16.008) :* Koskenkylänjoen keskiosan alue (16.002) ::* Myrskylänjoen valuma-alue (16.005) ::* Artjärven lähialue (16.003) :::* Haltionjoen–Köylinjoen valuma-alue (16.006) :::* Litinjoen valuma-alue (16.007) :::* Lanskinjoen valuma-alue (16.004) == Katso myös == * Luettelo Suomen vesistöistä == Lähteet == == Aiheesta muualla == * Vesistöennusteet: Koskenkylänjoen vesistö, vesi.fi *
Auburn Hills (Michigan)

Auburn Hills on kaupunki Oaklandin piirikunnassa, Michiganin osavaltiossa, Yhdysvalloissa. Kaupungin väkiluku oli vuoden väestönlaskennassa 21 412. Autovalmistaja Chryslerin pääkonttori sijaitsee kaupungissa. ==Lähteet== == Aiheesta muualla == Luokka:Michiganin kaupungit
Mustijoen vesistö

Mustijoen vesistö (vesistöaluetunnus 19) on Suomen päävesistöalue, jonka laskujoki Mustijoki laskee Suomenlahden Kilpilahteen. Vesistöalueen pinta-ala on 783,21 neliökilometriä. Alueen järvisyys on 1,49 %. == Yleistä == Vesistöalueen kolmannessa jakovaiheessa on seuraavat alueet tai valuma-alueet. Sisennys tarkoittaa luettelossa sitä, että vesistöalue laskee tai yhtyy ylempänä sijaitsevaan vesistöalueeseen. Samalle tasolle sisennetyt vesistöalueet laskevat kaikki yläpuoliseen vesistöalueeseen vastaavassa järjestyksessä niin, että ylin yhtyy lähempänä alajuoksua : * Mustijoen alaosan alue (19.001) :* Kungsbäckenin valuma-alue (19.009) :* Isonniitynojan valuma-alue (19.008) :* Mustijoen keskiosan alue (19.002) ::* Mäntsälänjoen valuma-alue (19.003) ::* Hirvihaaranjoen alue (19.004) :::* Kilpiojan valuma- alue (19.007) :::* Sulkavanjärven valuma-alue (19.005) :::* Mustajoen valuma- alue (Oitti) (19.006) == Katso myös == * Luettelo Suomen vesistöistä == Lähteet == == Aiheesta muualla == * Vesistöennusteet: Mustijoen vesistö, vesi.fi *
Sipoonjoen vesistö

Sipoonjoen vesistö (vesistöaluetunnus 20) on Suomen päävesistöalue, jonka laskujoki Sipoonjoki laskee Suomenlahteen. Vesistöalueen pinta-ala on 220,48 neliökilometriä. Alueen järvisyys on 0,58 %. == Yleistä == Vesistöalueen kolmannessa jakovaiheessa on seuraavat alueet tai valuma-alueet. Sisennys tarkoittaa luettelossa sitä, että vesistöalue laskee tai yhtyy ylempänä sijaitsevaan vesistöalueeseen. Samalle tasolle sisennetyt vesistöalueet laskevat kaikki yläpuoliseen vesistöalueeseen vastaavassa järjestyksessä niin, että ylin yhtyy lähempänä alajuoksua : * Sipoonjoen alaosan alue (20.001) :* Storträsketin valuma-alue (20.009) :* Byabäckenin valuma-alue (20.004) :* Ruddammsbäckenin valuma-alue (20.005) :* Näsebäckenin valuma-alue (20.006) :* Orabäckenin valuma-alue (20.008) :* Sipoonjoen keskiosan alue (20.002) ::* Furunäsbäckenin valuma-alue (20.007) ::* Parkojan valuma-alue (20.003) == Katso myös == * Luettelo Suomen vesistöistä == Lähteet == == Aiheesta muualla == * Vesistöennusteet: Sipoonjoen vesistö, vesi.fi *
Gabrielle Lord

Gabrielle Craig Lord (s. 26. helmikuuta 1946 Sydney, AustraliaGabrielle Lord, Dictionary of Sydney, viitattu 8.2.2018) on australialainen kirjailija Käytyään koulua Sacre Coeurin luostarikoulussa Rose Bayssa Lord suoritti tutkinnon University of New Englandissa. Hän aloitti kirjoittamisen työskennellessään työvoimahallinnossa. Lord sai 1977 apurahan esikoisromaaninsa viimeistelyyn, mutta ikävän palautteen vuoksi hän luopui sen julkaisemisesta ja kirjoitti nopeasti uuden. Fortress ilmestyi 1980, ja siitä sai alkunsa Lordin jännitysromaanien sarja. Romaanien tapahtumapaikka on useimmiten nyky-Australiassa, ja aiheena on lasten huono kohtelu ja siitä perheille aiheutuvat ikävyydet. Lordin kirjoista on tehty elokuvia, ja hän on niiden ansiosta voinut omistautua kokonaan kirjoittamiselle. Hän on saanut teoksistaan useita palkintoja. Lordin romaanin Erämaaluolan vangit (Fortress) lyhennelmä on julkaistu Kirjavalioissa vuonna 1982. ==Palkinnot ja tunnustukset== * 2004 Asialink Literature Residency Program for residency in Indonesia * 2012 Ned Kelly Awards for Crime Writing —elämäntyöpalkinto ==Suomennetut teokset== * Kirjavaliot: neljä lyhennettyä menestysteosta Valitut palat. Valitut kirjavaliot, 1982 ISBN 951-9059-11-3 sisältää muun muassa Erämaaluolan vangit, suom.: Tuula Hulkkonen. Alkuteos: Fortress (1980) ==Filmografia== * Linnoitus, 1985 (romaanista Fortress) * Totuuden tuska, 1996 (romaanista Whipping Boy) == Lähteet == ==Aiheesta muualla== * Gabrielle Lordin kotisivu Luokka:Australialaiset kirjailijat Luokka:Vuonna 1946 syntyneet Luokka:Elävät henkilöt
Southfield (Michigan)

Southfield on kaupunki Oaklandin piirikunnassa, Michiganin osavaltiossa, Yhdysvalloissa. Kaupungin väkiluku oli vuoden väestönlaskennassa 71 758. Southfield kuuluu Detroitin suurkaupunkialueeseen. ==Lähteet== == Aiheesta muualla == Luokka:Michiganin kaupungit
Tom Steyer

Thomas Fahr Steyer (s. 27. kesäkuuta 1957 New York City, Yhdysvallat) on yhdysvaltalainen miljardööri ja poliittinen vaikuttaja. Hän loi omaisuutensa omistamallaan Farallon Capital Management -hedgerahastolla, jonka johdosta hän astui syrjään vuonna 2012Mensjournal.com. Miljardiomaisuutensa turvin Steyer on perustanut vaalirahoitusta jakavan järjestön NextGen American, joka on rahoittanut huomattavilla summilla yhdysvaltalaisia poliitikkoja ja erilaisia poliittisia hankkeita Yhdysvalloissa. Steyer käytti pelkästään vuonna 2016 yli 91 miljoonaa Yhdysvaltain dollaria poliittisten kampanjoiden ja ehdokkaiden tukemiseen. Steyer tunnetaan erityisesti demokraattisen puolueen ehdokkaiden ja hankkeiden tukijana. Demokraattien lisäksi Steyer on avustanut muun muassa presidentti Donald Trumpin virkasyytettä ajavaa hanketta noin 20 miljoonalla dollarilla. The Times of Israel -lehden mukaan populistiseksi mainittu republikaaninen Minnesotan kongressiedustaja Tom Emmer yhdistää Steyerin tunnettuihin miljardööreihin George Sorosiin ja Michael Bloombergiin ja väittänyt tämän "vasemmistoradikaalin" kolmikon ostaneen kontrollin kongressissa itselleen. == Lähteet == Luokka:Yhteiskunnalliset vaikuttajat Luokka:Yhdysvaltalaiset miljardöörit Luokka:Vuonna 1957 syntyneet Luokka:Elävät henkilöt
Ypsilanti (Michigan)

Ypsilanti on kaupunki Washtenaw’n piirikunnassa, Michiganin osavaltiossa, Yhdysvalloissa. Kaupungin väkiluku oli vuoden väestönlaskennassa 19 435. ==Lähteet== == Aiheesta muualla == Luokka:Michiganin kaupungit
Färsaarten kansalliskirjasto

Färsaarten kansalliskirjasto (, , ) on Färsaarten pääkaupungissa Tórshavnissa sijaitseva kansalliskirjasto. Se toimii osana Färsaarten kansallisperinnöstä, -arkistosta, -kirjastosta, -museoista vastaavaa organisaatiota (Faroese National Heritage). Kansalliskirjasto perustettiin vuonna 1828. ==Lähteet== Luokka:Färsaarelainen kulttuuri‎ Luokka:Färsaarten rakennukset ja rakennelmat Luokka:Kansalliskirjastot Luokka:Euroopan kirjastot Luokka:Tórshavn
Faros-seura

Faros-seura oli 1960-luvulla Helsingissä toiminut vasemmistolainen keskustelukerho. Sitä on pidetty yhtenä ensimmäisistä uusvasemmistolaisuuden ilmentymistä Suomessa.Kekki, Eriikka: Kolmatta linjaa etsimässä – uusvasemmisto 1960-luvun keskusteluissa, s. 2, 11, 34–35, 40–45. Suomen historian pro gradu -tutkielma. Itä-Suomen yliopisto, 2011. (PDF) Faros-seuran perustivat vuonna 1958 Työterveyslaitoksen psykologeina työskennelleet Jyrki Juurmaa, Aarne Sipponen ja Johan Weckroth. Juurmaa oli seuran kantava voima ja puheenjohtaja vuoteen 1967.Suomela, Kalevi: Jyrki Juurmaan muistokirjoitus (maksullinen artikkeli) Helsingin Sanomat 19.12.2010. Viitattu 7.2.2018.Hirvasnoro, Kai: 1960-luku oli kulttuurivallankumouksen aikaa. Kansan Uutiset 30.3.2009. Viitattu 7.2.2018. Seura perustettiin virallisesti yhdistyksenä joulukuussa 1960 ja rekisteröitiin alkuvuodesta 1961. Se kokoontui Ratakadulla Helsingin Punavuoressa. Faros-seuran perustajat halusivat ylittää kylmän sodan kahtiajaon sosiaalidemokraattisen ja kommunistisen liikkeen välillä. Päätavoitteekseen seura ilmoitti sosialistisen yhteiskunnan luomisen edistämisen kansanvaltaisin ja rauhanomaisin keinoin. Se pyrki tuomaan yhteen kolmen sosialistisen puolueen, SDP:n, SKDL:n ja TPSL:n edustajat sekä puolueettomat vasemmistolaiset teoreettisen keskustelun merkeissä. Faros-seura järjesti puoluerajat ylittäneitä keskustelutilaisuuksia, joissa pohdittiin vasemmiston yhteistyön mahdollisuuksia ja demokraattisen sosialismin sisältöä. Kootut keskustelupuheenvuorot julkaistiin kahtena kirjana, Ihmisyyden yhteiskunta (1963) ja Entäs nyt, vasemmisto? (1966). Vasemmistopuolueiden saavutettua voiton vuoden 1966 eduskuntavaaleissa ja ryhdyttyä hallitusyhteistyöhön Faros- seuran tavoitteet katsottiin saavutetuiksi ja sen toiminta hiipui. Faros-seura ilmoitettiin uudelleenperustetuksi vuonna 1990, jolloin sen vanhat aktiivit julkaisivat kirjan Uusi Eurooppa – haaste vasemmistolle.Hämäläinen, Unto: Faros nousi sosialismin tuhkasta. (maksullinen artikkeli) Helsingin Sanomat 14.12.1990. Viitattu 7.2.2018. Faros-seuran jäsenet olivat pääosin 1930-luvulla syntyneitä nuoren polven vasemmistolaisia. Seuraan kuuluivat muun muassa Kalevi Suomela, S. Albert Kivinen, Jermu Laine, Kyösti Skyttä, Teuvo Olli ja Timo I. Vasama.Juurmaa, Jyrki & Suomela, Kalevi (toim.): Entäs nyt vasemmisto? Keskustelu sosialismista, vasemmiston yhteistyöstä ja kulttuuripolitiikasta, johdanto. Helsinki: Tammi, 1966.Pääjohtaja Jermu Laineen haastattelu 1995 , s. 20–22. == Lähteet == Luokka:Suomalaiset sosialistiset järjestöt Luokka:Suomen politiikka 1960-luvulla
SuRie

Susanna Marie Cork (tunnetaan paremmin nimellä SuRie) on brittiläinen laulaja kotoisin Harlowista, Essexistä. Hän edusti Isoa-Britanniaa vuoden 2018 Eurovision laulukilpailussa kappaleella "Storm". Hän on toiminut myös taustalaulajana Belgian euroviisuedustajille Loïc Nottetille ja Blanchelle vuonna 2015 ja vuonna 2017. SuRie valmistui Royal Academy of Music -korkeakoulusta. Hän opettaa myös Mountview Academy of Theatre Arts -koulussa, Lontoossa. == Diskografia == === Albumit === Nimi Yksityiskohdat Something Beginning With ... * Julkaistu: 2. joulukuuta 2016 * Levy-yhtiö: MMP * Formaatti: Digital download, CD === EP-levyt === Nimi Yksityiskohdat SuRie * Julkaistu: 7. heinäkuuta 2016 * Levy-yhtiö: Scarlett Audio * Formaatti: Digital download === Singlet === Single Vuosi Albumi "Lover, You Should've Come Over" 2017 rowspan="2" "Storm" 2018 == Lähteet == == Aiheesta muualla == * Kotisivut Luokka:Brittiläiset laulajat Luokka:Yhdistyneen kuningaskunnan euroviisuedustajat Luokka:Vuoden 2018 euroviisuedustajat Luokka:Vuonna 1989 syntyneet Luokka:Elävät henkilöt
Supersaurus

Supersaurus (nimen merkitys: "superlisko") on sukupuuttoon kuollut, liskonlantioisiin dinosauruksiin kuulunut sauropodisuku. Siihen kuului yksi laji, tyyppilaji S. vivianae ja se käytti ravinnokseen kasveja. Supersauruksen fossiileita on löydetty Yhdysvalloissa sijaitsevasta Morrisonkerrostumasta Coloradon ja Wyomingin osavaltioiden alueelta. Löydetyt fossiilit ovat hajanaisia ja ne kuuluvat vähintään kahdelle yksilölle. Supersaurus eli noin 155–145 miljoonaa vuotta sitten myöhäisellä jurakaudella. Kaulalla oli pituutta noin 15 metriä, mikä on kaikista tunnetuista maaeläimistä kaikkein pisin. Painoa kaulalla oli noin 6 000 kilogrammaa. == Galleria == Tiedosto:Longest dinosaurs1.png|Pisimpiä tunnettuja dinosauruksia kokovertailussa. Supersaurus vivianae on oranssilla värillä. Tiedosto:Sauropod neck reconstructions.png|Sauropodien kauloja kokovertailussa. Supersauruksen kaula on alimpana. Tiedosto:Supersaurus vivianae dorsal vertebra.JPG|Supersauruksen selkänikama. == Lähteet == Luokka:Diplodocidae
Grönlannin kansalliskirjasto

Grönlannin kansalliskirjasto (Groenlandica; ; , ) on Nuukin kaupungissa toimiva Grönlannin kansalliskirjasto. Kansalliskirjasto sijaitsee Grönlannin yliopiston Ilimmarfikin kampuksella, mutta on hallinnollisesti osa Grönlannin keskuskirjaston ja julkisen kirjaston organisaatiota (; , ). Kansalliskirjaston kokoelmaan kuului 56 000 nimikettä (voluumia) vuonna 2002. Vuoden 2013 alussa kansalliskirjaston kokoelma sisälsi noin 88 800 nimikettä. ==Lähteet== == Aiheesta muualla== *Biblioteker i Nuuk (katak.gl) *IFLA World Report - Greenland (The International Federation of Library Associations and Institutions) (ifla-world-report.org) Luokka:Nuuk Luokka:Grönlannin rakennukset ja rakennelmat Luokka:Kansalliskirjastot Luokka:Pohjois-Amerikan kirjastot
PDK

PDK voi tarkoittaa seuraavia: * Kosovon demokraattinen puolue * Porsche Doppelkupplungsgetriebe, kaksoiskytkinvaihteisto
Kosova Sot

Kosova Sot (”Kosovo tänään”) on kosovolainen päivittäin ilmestyvä albaniankielinen sanomalehti. Se on perustettu syyskuussa 1998. Kosova Sot ei kuulu Kosovon lehdistöneuvostoon. == Historia == Rilindja-sanomalehden pitkäaikainen toimitusjohtaja Ruzhdi Kadriu perusti Kosova Sotin 12. syyskuuta 1998. Osa lehden rahoituksesta tuli kansainvälisistä lahjoituksista. Lehden myynti kasvoi nopeasti. Päätoimittajana toimi Ibrahim Rexhepi. 13\. maaliskuuta 1999 Kosova Sot ja toinen albaniankielinen lehti Gazeta Shqiptare saivat 100 000 Saksan markan sakot terrorismin tukemisesta. Serbian viranomaiset estivät lehteä käyttämästä pankkitiliä. Kosovat Sot jatkoi ilmestymistään kunnes poliisit takavarikoivat kaikki paperit 17. maaliskuuta. Kun Nato alkoi pommittamaan Kosovoa, serbijoukot tuhosivat Kosova Sotin toimitilat. Index Kosovan ja Gallup Internationalin vuonna 2006 tekemän mielipidetiedustelun mukaan Kosova Sot oli Kosovon toiseksi luetuin sanomalehti, kun luetuin oli Koha Ditore. Päätoimittaja Margarita Kadriu liittyi vuonna 2014 Demokraattiseen puolueeseen. == Lähteet == Luokka:Jugoslavialaiset sanomalehdet Luokka:Serbialaiset sanomalehdet Luokka:Kosovolaiset sanomalehdet
Jonas Dahl

Jonas Anton Dahl (14. elokuuta 1849 Stavanger, Norja – 5. toukokuuta 1919 Bestum, NorjaEtterord til "Cargadør Sahl" (IA) ) oli norjalainen kirjailija ja pappi.Jonas Dahl, Norsk biografisk leksikon viitattu Dahl valmistui papiksi 1872. Hän oli Hollannissa 1876–1880 merimiespappina, sitten hän toimi pappina Stavangerissa ja vuodesta 1907 Ullernissa Oslossa. Hän julkaisi teoksen Paa hellig grund 1879 sekä suosittuja uskonnollis-filosofisia tutkielmia. Hän kirjoitti myös virsitekstejä, joiden sävy oli opettavainen, ja kaunokirjallisia tekstejä. Dahl osallistui ajan kirkollisiin keskusteluihin. Hänen lapsuudenystävänsä oli kirjailija Alexander L. Kielland. == Suomennetut teokset == * Kurittaja (Tugtemesteren, 1890), suom. Aatto S[uppanen]. WSOY, 1891 ==Lähteet== ==Aiheesta muualla== * Jonas Dahlin tuotantoa digitoituna, Nasjonalbiblioteket * Jonas Dahl, Store norske leksikon viitattu Luokka:Norjalaiset kirjailijat Luokka:Norjalaiset papit Luokka:Vuonna 1849 syntyneet Luokka:Vuonna 1919 kuolleet
Vain elämää (8. tuotantokausi)

Vain elämää -sarjan kahdeksas tuotantokausi esitettiin Nelosella huhti–kesäkuussa 2018. Kausi kuvattiin kuudennen kauden tapaan Espanjassa. Kauden artisteina olivat Danny, Kasmir, Terhi Kokkonen, Mira Luoti, Sani, Aki Tykki ja Arttu Wiskari. Kokkonen kuitenkin lähetettiin kotiin kesken kuvauksien Espanjasta. Kuvaamatta hänen osaltaan jäivät kolme viimeistä päivää. == Jaksot == Jakso Esityspäivä Katsojaluvut (ensiesitys) Päivän artisti Esitetyt kappaleet 1 27. huhtikuuta 2018 647 000 Danny ”Kauan” (Aki Tykki) ”Vähän ennen kyyneleitä” (Sani) ”Kesäkatu” (Mira Luoti) ”Tahdon olla sulle hellä” (Arttu Wiskari & Sani) ”Me vain” (Terhi Kokkonen) ”Seitsemän kertaa seitsemän” (Kasmir) 2 3. toukokuuta 2018 356 000 Kasmir ”Vadelmavene” (Danny) ”Amen” (Terhi Kokkonen) ”Wowwowwow” (Arttu Wiskari) 3 4. toukokuuta 2018 532 000 ”Huonoo seuraa” (Mira Luoti) ”Kaija” (Sani) ”Iholla” (Happoradio / Tykki) 4 10. toukokuuta 2018 — Terhi Kokkonen ”Savanni nukahtaa” (Kasmir) ”Sinä lähdit pois” (Sani) ”Ei paniikkia” (Mira Luoti) 5 11. toukokuuta 2018 319 000 ”Valmis” (Aki Tykki) ”Jäätelöauto” (Danny) ”Minä suojelen sinua kaikelta” (Arttu Wiskari) 6 17. toukokuuta 2018 — Arttu Wiskari ”Kun me diskossa suudeltiin” (Mira Luoti) ”Mökkitie” (Kasmir) ”Ikuisesti kahdestaan” (Danny) 7 18. toukokuuta 2018 302 000 ”Sirpa” (Terhi Kokkonen) ”Tuntematon potilas” (Aki Tykki) ”Meidän biisi” (Sani) 8 24. toukokuuta 2018 — Mira Luoti ”Henkilökohtaisesti” (Arttu Wiskari) ”Lautturi” (Danny) ”Pariterapiaa” (Kasmir) 9 25. toukokuuta 2018 242 000 ”Heliumpallo” (Aki Tykki) ”Rakkaalleni” (Sani) ”Pinnan alla” (Terhi & Pauliina Kokkonen) 10 31. toukokuuta 2018 283 000 Aki Tykki ”Pelastaja” (Sani) ”Olette kauniita” (Mira Luoti) ”Che Guevara” (Arttu Wiskari) 11 1. kesäkuuta 2018 — ”Puhu äänellä jonka kuulen” (Kasmir) ”Anna anteeksi” (Sani & Kasmir) ”Tavikset” (Danny) 12 7. kesäkuuta 2018 305 000 Sani ”Nti Groove” (Arttu Wiskari) ”Perhosten yö” (Mira Luoti & Aki Tykki) ”Odota” (Aki Tykki) 13 8. kesäkuuta 2018 321 000 ”Alla vaahterapuun” (Kasmir) ”Tuhat yötä” (Danny) ”Jää” (Mira Luoti) 14 14. kesäkuuta 2018 216 000 encorepäivä ”Roll Over Beethooven” (Danny) ”Rakkaudesta” (Mira Luoti & AH Haapasalo) ”Scar Tissue” (Kasmir) ”Walking by Myself” (Arttu Wiskari) ”Kuun poika” (Sani) ”Happy” (Aki Tykki) 15 15. kesäkuuta 2018 — kooste kauden kappaleista kaikki artistipäivien kappaleet == Lähteet == Luokka:Vain elämää -tuotantokaudet
Hadera

Hadera () on kaupunki Israelissa Haifan hallintoalueella. Nykyisen kaupungin perustivat juutalaiset siirtolaiset vuonna 1890. Vuoden 2017 lopussa kaupungin asukasluku oli 93 973\. ==Historia== thumb|vasen|Haderan soiden kuivatusta 1800-luvun lopusta tai 1900-luvun alusta. Haderan nykyinen nimi on johdettu arabiankielisestä nimestä al-Khaḍrāʾ eli vihreä, mikä viittasi alueen soihin ja niillä kasvaneisiin leviin. Varhaisimmat merkit asutuksesta Haderan alueelta ovat peräisin kalkoliittiselta kaudelta. Alueelta on tehty runsaasti pronssikautisia löytöjä, kuten rakennuksia, mosaiikkeja ja esimerkiksi roomalainen silta. Ristiretkeläiset kutsuivat paikalla ollutta kaupunkia nimellä Lictera, mutta paikka hylättiin ristiretkien jälkeen. Nykyisen Haderan perustivat vuonna 1890 Hovevei Zionin jäsenet Vilnasta, Kovnosta ja Riiasta tulleet siirtolaiset. Soista seutua vaivasi malaria, ja noin puolet Haderan juutalaisista siirtolaisista kuoli ensimmäisten 20 vuoden aikana. Edmond de Rothschild alkoi rahoittaa siirtokunnan kehittämistä vuodesta 1895 eteenpäin. Kehitystyöhön lukeutui esimerkiksi alueen soiden kuivattaminen ja eukalyptuspuiden istuttaminen. Eukalyptuksista tuli sittemmin kaupungin symboli. Lyddan ja Haifan välinen rautatie valmistui vuosina 1918 ja 1919, jolloin Hadera sai rautatieaseman. Haderan ja Petahin välinen maantie valmistui vuonna 1937, ja viimeiset suot kuivatettiin vuonna 1945, jolloin rakennettiin suuri merelle johtava kanaali. Kaupungin asukasluku vuonna 1898 oli ollut 152, ja vuonna 1948 se oli 11 819. Haderan väestö kasvoi nopeasti Israelin itsenäisyyssodan jälkeen vuonna 1948. Vuonna 1968 kaupungissa oli 31 100 asukasta. Toisen intifadan aikana Haderassa tehtiin useita terrori-iskuja. ==Talous== Hadera on yksi Israelin pääasiallisista sitrushedelmien tuotantoalueista. Kaupungissa on myös huomattavaa teollisuutta. Paikallinen paperitehdas kattaa suuren osan paperin paikallisesta kysynnästä ja kaupungissa sijaitsee myös rengastehdas. Muihin teollisuuden osa-alueisiin lukeutuvat metalliteollisuus ja esimerkiksi sitrushedelmien jalostus. Kaupungissa sijaitsee myös Israel Electric Corporationin Orot Rabinin hiilivoimala. Hiilen käyttö aiotaan korvata tulevaisuudessa maakaasulla. ==Väestö== Haderan asukasluku vuoden 2017 lopussa oli 93 973. == Lähteet == == Aiheesta muualla == Luokka:Israelin kaupungit
Daliyat al-Karmel

Daliyat al-Karmel () on pääasiassa druusien asuttama kaupunki ja hallinnollisesti paikallisneuvosto Israelissa Haifan hallintoalueella. Vuoden 2017 lopussa kaupungin asukasluku oli 17 201\. Kaupunki on Israelin druusien asutuskeskuksista suurin ja eteläisin. ==Maantiede== Daliyat al-Karmel sijaitsee nimensä mukaisesti Karmelvuorella noin 13 kilometriä Haifan kaupungista etelään. Kaupunki on Israelin druusien asutuskeskuksista eteläisin. ==Historia== Nykyisen Daliyat al-Karmelin paikalla on ollut asutuskeskus jo ainakin keskiajalta lähtien. Nykyiset asukkaat polveutuvat pääasiassa kuitenkin 1600-luvulla alueella vaikuttaneen druusilaisen kuvernöörin Fakhr al-Dinin kaudella Libanonista tulleista siirtolaisista. Kirjailija Lawrence Oliphant asui kaupungissa vuosina 1882–1887. Kaupunki kasvoi nopeasti 1948–1949 käydyn Israelin itsenäisyyssodan jälkeen, ja vuonna 1968 kaupungissa oli 5 200 asukasta. Se sai kunnallisen paikallisneuvoston vuonna 1951. ==Kaupunkikuva ja nähtävyydet== thumb|vasen|Abu Ibrahimille omistettu pyhättö. Daliyat al-Karmelissa on druusilaiselle pyhimykselle Abu Ibrahimille omistettu pyhättö. Druusit uskovat profeetta Elian sielun jälleensyntyneen Abu Ibrahimissa. Beit Oliphant eli Beit Druze oli kirjailija Lawrence Oliphantin asunto. Nykyisin rakennuksessa toimii Israelin asevoimien palveluksessa surmansa saaneiden druusien muistokeskus. ==Väestö== Daliyat al- Karmelin asukasluku vuoden 2017 lopussa oli 17 201. Kaupunki on Israelin druusien asutuskeskuksista suurin. Suurin osa kaupungin asukkaista on druuseja. ==Lähteet== == Aiheesta muualla == Luokka:Israelin kaupungit Luokka:Arabien asuttamat paikkakunnat Israelissa
Virginia City

Virginia City voi tarkoittaa seuraavia: * Virginia City, kunta Montanassa * Virginia City, historiallinen kaivoskaupunki Nevadassa * Virginia City, autioitunut kaupunki Texasissa.